  Анжелика Тихонова корреспондент Удмуртиын нырысьсэ вылӥ но шор ёзо ӧнер дышетсконниосысь студентъёс понна «ЭТНОэксперт» визьбур шудон ортчытозы. Викторина 4-тӥ толсуре Zoom платформаын онлайн амалэн мыноз. Со сярысь Калыкъёслэн эшъяськон юртсылэн пресс-службаез ивортӥз. Турнире 4-6 адямиен командаос пыриськыны быгато. Со понна 1-тӥ толсурозь  регистрациез ортчоно. Шудонэ нырысетӥосыз пӧлын куриськон сётэм 20 командаосты кутозы. Ӧтён-чӧлскон командаослэн капитанъёссылэн чатазы шудон кутскемлэсь 15 минутлы азьвыл вуоз.  Шудон кыллы но йӧскалык сямъёслы сӥземын луоз. Заданиосты 10 темаосъя огазеялозы но «Своя игра» шудон амалэн сётозы. Йылпумъянъёсъя нырысетӥ куинь интыосты басьтэм командаосты пусъёзы.  Тодэ вайытом, Удмуртиысь дышетскисьёс Удмурт кыллэсь нуналзэ пусъён улсын ӝӧквыл шудонъёсын шудозы. Тегъёс: Дышетон Ижкар егитъёс студентъёс Удмуртия Калыкъёслэнэшъяськонюртсы йӧслыкъёс  